《读义马传有感 其一》
明代·韩鸣金

救主当年羡的颅，谁知殉主有龙驹。哀鸣祇为冤魂诉，立毙还龙正气扶。

伏刃厕桥伤国士，改鞍衢路愧庸驽。古来多少捐生事，得似庵前就义无。

作者简介：韩鸣金，字伯声。博罗人。鸣凤弟。明神宗万历元年（一五七三）举人，初署桐柏教谕。移任琼州府学教授。升宣化知县。以事罢官归。有《五柳园集》。清乾隆《博罗县志》卷一二、清道光《广东通志》卷二九〇有传。